ประกาศกรมการค้าภายในประกาศกรมการค้าภายในเรื่องหลักเกณฑ์และวิธีการขอดูและขอสำเนาข้อมูลข่าวสารของราชการ[๑] โดยที่พระราชบัญญัติข้อมูลข่าวสารของราชการ พ.ศ.๒๕๔๒ กำหนดให้หน่วยงานของรัฐต้องจัดทำข้อมูลข่าวสารเพื่อให้ประชาชนได้รับรู้ข้อมูลข่าวสารเกี่ยวกับการดำเนินงานของหน่วยงานนั้นรวมทั้งต้องจัดหาข้อมูลข่าวสารให้แก่บุคคลผู้ขอข้อมูลข่าวสารภายในเวลาอันสมควรดังนั้นเพื่อให้การขอดู การขอสำเนาและการขอสำเนาข้อมูลข่าวสารที่มีคำรับรองถูกต้องเป็นไปอย่างมีระบบอธิบดีกรมการค้าภายใน จึงออกประกาศ ดังต่อไปนี้ข้อ ๑ประกาศฉบับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๒บุคคลที่ประสงค์จะขอดู ขอสำเนาหรือขอสำเนาที่มีคำรับรองถูกต้องที่อยู่ในความครอบครองของกรมการค้าภายในให้ยื่นคำขอโดยระบุรายละเอียดของข้อมูลที่ต้องการให้ชัดเจนตามแบบ ขส ๐๑แนบท้ายประกาศนี้ข้อ ๓การยื่นคำขอตามข้อ ๒ให้ยื่นต่อเจ้าหน้าที่ ณ ศูนย์ข้อมูลข่าวสารเพื่อประชาชนของกรมการค้าภายในสำนักสารสนเทศการค้าในประเทศ หรือสำนักงานการค้าภายในจังหวัดข้อ ๔เมื่อเจ้าหน้าที่ได้รับคำขอตามข้อ ๓แล้ว ถ้าบุคคลที่ยื่นคำขอนั้นประสงค์จะขอดูขอสำเนาหรือขอสำเนาที่มีคำรับรองถูกต้องเกี่ยวกับข้อมูลข่าวสารที่มีลักษณะพร้อมที่จะให้ได้เจ้าหน้าที่ที่ได้รับคำขอจะต้องดำเนินการจัดหาข้อมูลข่าวสารดังกล่าวให้แก่บุคคลนั้นโดยไม่ชักช้าการรับรองสำเนาข้อมูลข่าวสารตามวรรคหนึ่งให้เจ้าหน้าที่ระดับ ๓ ขึ้นไป ซึ่งได้รับมอบหมายจากผู้อำนวยการสำนักหรือกอง เป็นผู้รับรองโดยลงลายมือชื่อ ตำแหน่ง และ วัน เดือน ปี ที่รับรองด้วยกรณีบุคคลที่ยื่นคำขอนั้นประสงค์จะขอดูขอสำเนาหรือขอสำเนาที่มีคำรับรองถูกต้องเกี่ยวกับข้อมูลข่าวสารที่ต้องทำการแปรสภาพเป็นเอกสารจากข้อมูลข่าวสารที่บันทึกไว้ในระบบการบันทึกภาพหรือเสียงระบบคอมพิวเตอร์ หรือระบบอื่นใดก็ตามรวมทั้งกรณีที่ข้อมูลข่าวสารมีสภาพที่อาจบุบสลายง่ายเจ้าหน้าที่ผู้รับคำขอหรือเจ้าหน้าที่ผู้รับผิดชอบข้อมูลข่าวสารนั้นอาจดำเนินการจัดหาหรือจัดทำสำเนาให้ภายใน๓ วันทำการนับแต่วันที่ได้รับคำขอการดำเนินการจัดทำข้อมูลข่าวสารให้แก่บุคคลที่ยื่นคำขอตามวรรคหนึ่งและ วรรคสาม จะกระทำให้เฉพาะในกรณีปกติที่มิใช่การขอเป็นจำนวนมากหรือบ่อยครั้งโดยไม่มีเหตุผลอันสมควรทั้งนี้ ให้ผู้อำนวยการสำนักสารสนเทศการค้าในประเทศหรือการค้าภายในจังหวัดแล้วแต่กรณี เป็นผู้วินิจฉัยว่ากรณีใดเป็นการขอจำนวนมากหรือบ่อยครั้งข้อ ๕การขอดู ขอสำเนาหรือขอสำเนาที่มีคำรับรองถูกต้องเกี่ยวกับข้อมูลตามข้อ ๔ ให้เปิดเผยข้อมูลข่าวสารทุกประเภทที่ขอดูขอสำเนา หรือขอสำเนาที่มีคำรับรองถูกต้อง ยกเว้น ข้อมูล ข่าวสาร ดังนี้(๑) การสืบสวน สอบสวนและดำเนินการทางวินัยเกี่ยวกับก. การสืบสวนข้อเท็จจริงและการสอบสวนดำเนินคดีข. การสอบข้อเท็จจริงความรับผิดชอบทางละเมิดค. การดำเนินการทางวินัย(๒)ข้อมูลที่ได้รับจากเอกชนหรือผู้บริโภคเกี่ยวกับก. โครงสร้างต้นทุนข. ปริมาณการผลิต ปริมาณการจำหน่าย ยอดเงินขายปริมาณสินค้าคงเหลือค. เอกสารประกอบการขอปรับราคาง. เรื่องร้องเรียน(๓)รายงานการประชุมของคณะกรรมการหรือคณะอนุกรรมการ หรือคณะทำงาน และสรุปมติที่ประชุมเฉพาะประเด็นสำคัญที่ไม่ควรเปิดเผย ซึ่งจะมีผลกระทบต่อผู้ที่ได้มาให้ข้อมูลหรือคณะกรรมการ หรือคณะอนุกรรมการ หรือกรรมการ เพื่อไม่ให้เป็นการเปิดเผยให้รู้ว่าท่านใดมีความเห็นอย่างไรอันอาจจะกระทบต่อความเป็นอิสระในการพิจารณาในกรณีเจ้าหน้าที่ที่ได้รับคำขอหรือเจ้าหน้าที่ผู้รับผิดชอบข้อมูลข่าวสารนั้นพิจารณาคำขอแล้วเห็นว่ามิได้เป็นข้อมูลข่าวสารตามวรรคหนึ่งให้ทำความเห็นเสนอฝ่ายเลขานุการ คณะกรรมการพิจารณาการเปิดเผยข้อมูลข่าวสารของกรมการค้าภายในภายใน ๗ วันทำการนับแต่วันที่ได้รับคำขอเพื่อให้ฝ่ายเลขานุการคณะกรรมการพิจารณาการเปิดเผยข้อมูลข่าวสารของกรมการค้าภายในนำเสนอคณะกรรมการพิจารณาการเปิดเผยข้อมูลข่าวสารของกรมการค้าภายในพิจารณาและแจ้งให้บุคคลที่ยื่นคำขอทราบภายใน ๕วันทำการนับแต่วันที่คณะกรรมการพิจารณาการเปิดเผยข้อมูลข่าวสารของกรมการค้าภายในพิจารณาแล้วเสร็จข้อ ๖กรณีที่มีการขอดู ขอสำเนาหรือขอสำเนาที่มีคำรับรองถูกต้องเกี่ยวกับข้อมูลข่าวสารที่อยู่ในการควบคุมดูแลของหน่วยงานของรัฐแห่งอื่นให้เจ้าหน้าที่ที่รับคำขอหรือเจ้าหน้าที่ผู้รับผิดชอบให้คำแนะนำเพื่อไปยื่นคำขอต่อหน่วยงานของรัฐที่ควบคุมดูแลข้อมูลข่าวสารนั้นโดยไม่ชักช้าข้อ ๗การขอสำเนาเกี่ยวกับข้อมูลข่าวสารหรือสำเนาข้อมูลข่าวสารที่มีคำรับรองถูกต้องเป็นจำนวนเกินกว่า๒๐ หน้า จะต้องเสียค่าธรรมเนียมการทำสำเนาในราคาหน้าละห้าสิบสตางค์สำหรับกระดาษ A4ตั้งแต่หน้าที่ ๒๑ ขึ้นไปและเสียค่าธรรมเนียมการให้คำรับรองถูกต้องในอัตราคำรับรองละห้าบาทในกรณีที่ขอสำเนาที่มีคำรับรองถูกต้อง ทั้งนี้ ให้รวมถึงการขอสำเนาข้อมูลข่าวสารที่ต้องทำการแปรสภาพเป็นเอกสารจากข้อมูลที่บันทึกไว้ในระบบการบันทึกภาพและเสียงระบบคอมพิวเตอร์ตามข้อ๔ วรรคสามให้สำนักสารสนเทศการค้าในประเทศหรือสำนักงานการค้าภายในจังหวัดเป็นผู้รับผิดชอบเก็บค่าธรรมเนียมข้อ ๘ค่าธรรมเนียมตามข้อ ๗ให้นำส่งเจ้าหน้าที่การเงินเพื่อดำเนินการตามกฎหมายและระเบียบของทางราชการต่อไปประกาศณ วันที่ ๗ ตุลาคม พ.ศ. ๒๕๕๑ยรรยงพวงราชอธิบดีกรมการค้าภายใน[เอกสารแนบท้าย]๑.คำขอดูและขอสำเนาข้อมูลข่าวสาร ตามประกาศกรมการค้าภายใน เรื่องหลักเกณฑ์และวิธีการขอดูแลและขอสำเนาข้อมูลข่าวสาร (แบบ ขส ๐๑)๒.บันทึกเจ้าหน้าที่(ดูข้อมูลจากภาพกฎหมาย)ปริยานุช/ผู้จัดทำ๒๕พฤศจิกายน ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๗๘ ง/หน้า ๙/๒๑ พฤศจิกายน ๒๕๕๑